techiaith/cofnodycynulliad_en-cy huggingface dataset:
English: I have no doubt that the system that we have had in place across Welsh Government, where there is excellent collaboration across Government, and with the Minister for finance particularly, in terms of the importance of culture and the arts in this scenario - there is no problem at all in terms of that understanding. And the fact that heritage has been maintained, and there may be some questions later on the position of Cadw and so on - . But that's been maintained and supported although the visitor income has disappeared. The theatre sector and the live music sector are there, although performances aren't possible. Funding has been secured for supporting those institutions and organisations and, as I said earlier, particularly the arm's length bodies that are responsible for oversight of the situation in the sector. So, we have regular reports on the position of the sector, and, of course, we have regular discussions with them so that they are aware of our desire, when the public health situation has changed. And I emphasise that, because there is some empty talk, if I may say so, about people saying, 'Well, we can recommence before Easter.' Well, everyone who knew anything about public health and the nature of the kind of destructive plague that we've been hit by knows that you can't just move from this scenario and just reopen slowly. Because we must have assurances that the public health situation is entirely safe before we can allow people to mix together freely again.
Welsh: Does gen i ddim unrhyw amheuaeth na fydd y drefn sydd wedi bod gyda ni ar draws Llywodraeth Cymru, lle mae yna gydweithrediad ardderchog wedi bod ar draws y Llywodraeth, a gyda'r Gweinidog cyllid yn arbennig, ynglŷn â phwysigrwydd diwylliant a'r celfyddydau yn y sefyllfa yma - does yna ddim problem o gwbl ynglŷn â'r ddealltwriaeth yna. Ac mae'r ffaith bod treftadaeth wedi cael ei gynnal - . Efallai bydd rhywun eisiau holi yn nes ymlaen am sefyllfa Cadw ac yn y blaen. Ond mae hynny wedi cael ei gynnal a'i gefnogi er bod yr incwm o ymwelwyr, yn naturiol, wedi diflannu. Mae'r sector theatr a'r sector cyngherddau yna er bod yna ddim modd cael perfformiadau. Mae yna gyllid wedi cael ei sicrhau ar gyfer cynnal y sefydliadau yna ac, fel dywedais i'n gynt, yn arbennig y cyrff lled braich sydd yn gyfrifol am oruchwylio'r sefyllfa yn y sector. Felly, rydyn ni'n cael adroddiadau cyson ynglŷn â sefyllfa'r sector, ac rydyn ni, wrth gwrs, yn trafod yn gyson gyda nhw fel eu bod nhw'n gwybod am ein hawydd ni, pan fydd y sefyllfa iechyd cyhoeddus wedi newid yn sicr. A dwi'n pwysleisio hynny, oherwydd mae yna siarad gwirion, os caf ddweud, am bobl yn sôn am, 'O, mi wnawn ni ail-gychwyn cyn y Pasg' oedd hi, onid e? Wel, roedd pawb oedd yn gwybod rhywbeth am iechyd cyhoeddus ac am natur y math o bla difäol sydd wedi ein taro ni fel byd, na allwch chi ddim jest symud o sefyllfa fel hyn i ddechrau yn araf deg i weld a wneith hyn weithio. Oherwydd mae'n rhaid inni gael sicrwydd bod y sefyllfa iechyd cyhoeddus yn gwbl ddiogel, cyn y gallwn ni gael pobl i ganiatáu i gymysgu â'i gilydd yn rhwydd ac yn rhydd.
English: Thank you. Thank you, Chair.
Welsh: Diolch. Diolch yn fawr, Gadeirydd.
English: Just one additional question from me in this context. In terms of the cultural recovery fund, I think there were £59 million allocated to you. How much of that has been spent? And what are the criteria in terms of applying for funding? I have received some correspondence from people who have been rejected and haven't been able to appeal. They say that they feel slightly isolated by that situation. Can you expand on that, or, at least, provide a note?
Welsh: Jest un cwestiwn ychwanegol gen i yn y cyd-destun yma. O ran y gronfa adferiad diwylliannol, dwi'n credu roedd £59 miliwn wedi'i glustnodi i chi. Faint o hynny sydd wedi cael ei wario? A beth yw'r criteria o ran ymgeisio amdano fe? Dwi wedi cael peth cyfathrebu gan bobl sydd wedi cael eu gwrthod ac wedyn yn methu apelio. Maen nhw'n dweud eu bod nhw'n teimlo bach yn ynysig oherwydd hynny. A allwch chi ehangu tamaid bach, neu, o leiaf, roi nodyn i ni ynglŷn â hynny?
English: Well, those who have been rejected have been rejected because their applications have been considered in the usual way. The Arts Council of Wales had specific responsibility in this area. In the case of museums and so on, National Museum Wales has been assisting us too. But, if people haven't received funding, then, they can make further applications, and there will be more funding announced soon. I can't say exactly when, but I will ask Jason to add something to that.
Welsh: Wel, mae'r bobl sydd wedi cael eu gwrthod wedi cael eu gwrthod oherwydd bod eu ceisiadau nhw wedi'u hystyried yn y ffordd arferol. Cyngor Celfyddydau Cymru oedd â'r cyfrifoldeb penodol yma. Yn achos amgueddfeydd ac yn y blaen, mae'r amgueddfa genedlaethol wedi bod yn ein cynorthwyo ni. Ond, os ydy pobl heb dderbyn cyllid, yna, maen nhw'n gallu gwneud cais pellach ac mi fydd yna gyllid pellach yn cael ei gyhoeddi yn fuan, ond fedra i ddim dweud pryd yn union. Fe ofynnaf i Jason.
English: Yes, that's what I was seeking to understand. Thank you very much. I appreciate that. Moving on, therefore, to John Griffiths.
Welsh: Ie, dyna beth oeddwn i eisiau deall. Diolch yn fawr iawn. Dwi'n gwerthfawrogi hynny. Symud ymlaen, felly, at John Griffiths.
English: Thank you very much, Mike Hedges. I have a few questions now on a few different themes. Deputy Minister, can you just give us an overview of what's happening in terms of Theatr Clwyd? What is the timetable for developments there, and can you give us some idea of what's happening?
Welsh: Diolch yn fawr, Mike Hedges. Mae gen i gwpwl o gwestiynau nawr ynghylch nifer o themau gwahanol. Dirprwy Weinidog, a allwch chi roi trosolwg i ni o'r hyn sydd yn digwydd gyda Theatr Clwyd? Beth yw'r amserlen ar gyfer y datblygiadau fanna, ac a allwch chi roi rhyw fath o syniad inni o'r hyn sydd yn digwydd? Diolch.
English: Well, Theatr Clwyd is the main north Wales theatre, but it is also crucial as part of the structure of national theatres in Wales, and that's why £3 million has been, or is being, released to them. And we are working with them on the business plan for developments there. I also warmly welcome the community activity that they are undertaking throughout this pandemic. I am a great admirer of the artistic director and of the management in Theatr Clwyd, and I very much hope that they will continue to operate in this way. They are an excellent model in terms of dealing with a situation where people can't access large buildings. They have taken theatre and theatrical activities and education of all kinds to all parts of the community in their own area, and they're to be congratulated for that.
Welsh: Wel, Theatr Clwyd yw'r brif theatr yn y gogledd, ac mae hefyd yn allweddol fel rhan o'r strwythur o theatrau cenedlaethol, a dyna pam fod £3 miliwn wedi cael ei rhyddhau, neu yn cael ei rhyddhau, iddyn nhw. Ac rydyn ni'n cydweithio gyda nhw ar y cynllun busnes ar gyfer datblygu hynny. Dwi hefyd yn cymeradwyo'n fawr y gweithgaredd cymunedol y maen nhw'n ei wneud drwy ganol yr argyfwng yma, a dwi'n edmygydd mawr o'r cyfarwyddwr artistig ac o'r rheolaeth yn Theatr Clwyd, a dwi'n gobeithio nawr y byddan nhw'n parhau i weithredu yn y cyfeiriad yma. Maen nhw'n fodel arbennig iawn o bobl sydd wedi gallu delio â sefyllfa lle nad yw pobl yn mynd i adeiladau mawr bellach yn bosib. Maen nhw wedi mynd â theatr a gweithgaredd theatrig ac addysg o bob math i bob rhan o'r gymuned yn eu hardal, ac maen nhw i'w llongyfarch yn fawr am wneud hynny.
English: So, that £3 million will be provided to them as expected.
Welsh: Felly mae'r £3 miliwn yn mynd atyn nhw fel oedd yn disgwyliedig.
English: Okay. Great. Just in terms of capital funding for Creative Wales, I understand that £7 million capital has been allocated to Creative Wales, and I read from your evidence that that is to create a brand, because certainly it's a new organisation. Can you explain how that funding has been allocated and what impact that has had on how Creative Wales is viewed now?
Welsh: Ocê. Grêt. Jest o ran yr arian cyfalaf ar gyfer Cymru Greadigol, dwi ar ddeall bod £7 miliwn wedi mynd tuag at Gymru Greadigol o ran cyfalaf, a dwi'n darllen o'ch tystiolaeth fod hynny ar gyfer creu brand, achos ei fod yn rhywbeth weddol newydd. Allwch chi esbonio sut y mae'r arian hwnnw wedi cael ei ddyrannu a sut mae hynny wedi cael impact ar sut mae Cymru Greadigol yn cael ei weld nawr?
English: Well, I wouldn't be serving Creative Wales or the Welsh Government well if we were to speak this morning without mentioning that 6 million people watched that incredible drama about Pembrokeshire over three nights this week. I was delighted to see the reception for this production. It was an innovative investment for us, and this is the benefit of having a body such as Creative Wales. And as we support and produce content such as this then, it will mean that the image of Wales internationally as a creative nation will be enhanced. But, to respond to your question in more detail, we appointed Gerwyn Evans, who had been highly successful in tourism for many years, as chief executive of Creative Wales. We have an exceptionally talented board, both executive members and operational members, the chair, Catryn, of course, and the other members of the board, and I have every confidence in their ability to operate in a commercial manner in partnership, and the welcome that they've received from the industry and across production sectors has been very appropriate.
Welsh: Wel, fyddwn i'n gwneud cam mawr â Chymru Greadigol ac â chyfraniad Llywodraeth Cymru wrth siarad y bore yma heb sôn am y ffaith fod 6 miliwn o bobl wedi gwylio'r gyfres ryfeddol ar sir Benfro yn y tair noswaith yr wythnos yma. Ac roeddwn i'n mewn llesmair o lawenydd mawr o weld y derbyniad a gafodd y cynnyrch yma, oedd yn fuddsoddiad mentrus i ni ei wneud a'i gefnogi. A dyma yw mantais cael corff fel Cymru Greadigol. Ac wrth inni gefnogi a chynhyrchu digwyddiadau fel hyn, mae'n mynd i olygu fod delwedd Cymru yn rhyngwladol fel gwlad greadigol yn mynd i gael ei chryfhau. Ond, i ateb y pwynt yn fwy manwl, mi wnaethom ni benodi Gerwyn Evans a oedd wedi bod yn llwyddiannus iawn ym maes twristiaeth i ni am flynyddoedd i fynd yn brif weithredwr ar Gymru Greadigol. Mae gyda ni fwrdd arbennig o ddawnus o bobl ymarferol a gweithredol, y cadeirydd, Catryn, wrth gwrs, a gweddill aelodau'r bwrdd, ac mae gen i bob ffydd yn eu gallu nhw i weithredu mewn ffordd fasnachol mewn partneriaeth, ac mae'r croeso maen nhw wedi'i gael gan y diwydiant ac ar draws y sectorau cynhyrchu wedi bod yn hynod o briodol ac addas.
English: Just in terms of news journalism, I was wondering whether you had an update, Deputy Minister, on support for this sector. Is there anything in the draft budget for that as we move forward?
Welsh: Jest o ran newyddiaduriaeth newyddion, roeddwn i eisiau deall os oes diweddariad gyda chi, Dirprwy Weinidog, ynglŷn â chefnogaeth i'r sector yma. Oes yna rywbeth yn y gyllideb ddrafft ar gyfer hynny wrth symud ymlaen?
English: Yes, we've accepted the recommendation that we need a similar structure for English language journalism in Wales as we have for Welsh language journalism. Those developments are ongoing, but the model will be similar to the Welsh language model, with collaboration with the Welsh Books Council, who are of course now part of Creative Wales, where they should be.
Welsh: Oes. Rydyn ni wedi derbyn yr awgrym bod eisiau strwythur tebyg mewn Saesneg Cymreig yng Nghymru i beth sydd gyda ni yn y gefnogaeth yn y Gymraeg ar gyfer y sector newyddion. Mae'r datblygiadau yna yn parhau i ddigwydd, ond bydd y model yn debyg i beth sydd gyda ni yn y Gymraeg, gyda chydweithrediad efo Cyngor Llyfrau Cymru, sydd wrth gwrs yn rhan bellach o Gymru Greadigol, lle dylen nhw fod.
English: So, they will lead on this development.
Welsh: Felly nhw fydd yn llywio y datblygiad yma.
English: Well, they're responsible for developments through the medium of Welsh, and they have undertaken responsibility for supporting corresponding developments.
Welsh: Wel, nhw sydd yn gyfrifol am y datblygiad yn Gymraeg, ac maen nhw wedi ymgymryd â'r cyfrifoldeb o gefnogi datblygiad cyfatebol.
English: I agree entirely. Then, a final question from me before we move on, on the national contemporary art gallery. Can we have an update on that, and how plans are progressing?
Welsh: Dwi'n cytuno'n llwyr. Ac wedyn, y cwestiwn olaf sydd gen i cyn symud ymlaen yw'r oriel gelf gyfoes genedlaethol. Ydyn ni'n gallu cael diweddariad ar hynny a sut mae'r cynlluniau yn mynd rhagddynt?
English: Yes, the plans are progressing, as I've explained to the committee and in a number of statements. There is a written statement, I believe. There was to be an oral statement, but that became a written statement, and I will continue to report on the latest situation. The plan is that there will be a devolved model developed. The museum has been working with us on this, and discussions are ongoing as we speak, given the capital expenditure on architecture and the adaptations that will need to be made to a number of buildings. There are four centres, or between four and eight centres, that will benefit from this model in future as we take contemporary public art around Wales so that it can be accessible to all.
Welsh: Ydyn, mae'r cynlluniau yn parhau, fel dwi wedi esbonio i'r pwyllgor ac mewn nifer o ddatganiadau. Mae yna ddatganiad ysgrifenedig, dwi'n meddwl. Mi oedd datganiad llafar i fod, ond dwi'n meddwl ein bod ni wedi ei droi o'n un ysgrifenedig. Byddaf i'n parhau i adrodd ar y sefyllfa ddiweddaraf. Y cynllun ydy bydd yna fodel datganoledig yn cael ei ddatblygu. Mae'r amgueddfa wedi bod yn cydweithio gyda ni ar hyn, a'r bwriad ydy bod y trafodaethau yn parhau ar hyn o bryd, hyd yn oed gan ystyried gwariant cyfalaf ar bensaernïaeth a'r newidiadau y bydd angen eu gwneud i nifer o adeiladau. Mae yna bedair canolfan, rhwng pedair ac wyth o ganolfannau a fydd yn manteisio yn y dyfodol ar y model yma o gario celf gyhoeddus gyfoes o gwmpas Cymru i fod yn weladwy ac yn weledig i bawb.
English: Indeed. Thank you very much, Deputy Minister, and your team, for joining us today. We will certainly be following this up with a letter to the Finance Committee, but thank you very much for joining us. I think we do have another session timetabled before the end of term, if the term does end when we're supposed to have that election. Who knows?
Welsh: Ie, yn sicr. Diolch i chi, Ddirprwy Weinidog, a'ch tîm, am ddod i mewn atom heddiw. Mae'n sicr y byddwn ni'n dilyn hwn i fyny gyda llythyr i'r Pwyllgor Cyllid, ond diolch yn fawr iawn i chi am ddod i mewn atom ni. Dwi'n credu bod sesiwn arall cyn i'r tymor orffen, os, fel rydych chi'n dweud, mae'r tymor yn gorffen pan rydyn ni i fod i gael etholiad. Pwy â ŵyr ar hyn o bryd?
English: I fancy 1 July. It's an excellent date.
Welsh: Y cyntaf o Orffennaf rydw i'n ei ffansio. Mae'n ddyddiad da iawn.
English: Well, whenever it's safe to do so. That's the important point here. Thank you very much for joining us. We will take a 10-minute break now, so that Members - . I keep saying 'Cynulliad'; it's 'Senedd', of course - Senedd Cymru. We'll take a 10-minute break.
Welsh: Ie, wel, bryd bynnag mae'n saff. Dyna'r peth. Diolch yn fawr i chi am ddod i mewn atom heddiw. Rŷn ni'n mynd i gael seibiant o 10 munud i'r Aelodau Cynulliad - Aelodau Seneddol y Cynulliad - . Oh my gosh. Cynulliad, Senedd. Senedd Cymru ydyn ni nawr. Seibiant o 10 munud i chi.
English: Good morning and welcome back to this meeting of the Culture, Welsh Language and Communications Committee. We move on to item 3, scrutiny of the Welsh Government's draft budget for 2021-22. Our witnesses are Eluned Morgan MS, the Minister for Mental Health, Wellbeing and the Welsh Language; Bethan Webb, deputy director, Welsh language division; and Jeremy Evas, head of Prosiect 2050. So, a warm welcome to you. If you could introduce yourselves for the Record, thank you.
Welsh: Diolch a chroeso nôl i'r Pwyllgor Diwylliant, y Gymraeg a Chyfathrebu. Rŷn ni'n symud ymlaen nawr at eitem 3, felly craffu ar gyllideb ddrafft Llywodraeth Cymru 2021-22. Ein tystion ni'r bore yma yw Eluned Morgan AS, sef y Gweinidog Iechyd Meddwl, Llesiant a'r Gymraeg; Bethan Webb, dirprwy gyfarwyddwr, is-adran y Gymraeg; ac hefyd Jeremy Evas, sef pennaeth Prosiect 2050. Croeso i chi yma heddiw. Allwch chi gyflwyno'ch hunain ar gyfer y Record yn fras i ni, plis? Diolch, Weinidog.
English: I'm Eluned Morgan and I am responsible for the Welsh language within Welsh Government, as well as mental health and well-being, but in this case, we'll be discussing the Welsh language.
Welsh: Fi yw Eluned Morgan, fi sy'n gyfrifol yn Lywodraeth Cymru am y Gymraeg, a iechyd meddwl a llesiant hefyd, ond yn yr achos yma, y Gymraeg.
English: Thank you very much for joining us this morning. We will move immediately to questions if that's okay with you. I want to first of all ask - . I do recognise that it's been a very difficult time during this pandemic across your portfolio and across Government in general, but in the context of the Welsh language, the budget is flat for next year. Are you confident that that is sufficient for what needs to be done in terms of the Welsh language, or do you think that that needs to be reviewed? Thank you.
Welsh: Diolch yn fawr ichi am ymuno â ni heddiw. Byddwn yn cychwyn gyda'r cwestiynau os yw hynny'n iawn gyda chi. Dwi eisiau gofyn yn fras - . Dwi'n cydnabod ei fod wedi bod yn gyfnod anodd iawn yn ystod y pandemig i bob elfen o'r portffolio ac ar draws y Llywodraeth yn gyffredinol, ond yng nghyd-destun y Gymraeg, mae'r gyllideb yn fflat ar gyfer y flwyddyn nesaf. Ydych chi'n hyderus bod hynny'n ddigonol ar gyfer beth sydd angen ei wneud o ran y Gymraeg, neu ydych chi'n credu bod angen edrych ar hynny eto? Diolch.
English: Great. Thank you very much for that. Just in terms of the pandemic, unlike the media and culture sector, where a specific fund was created - and we've heard this morning from Dafydd Elis-Thomas as to how that's been distributed to various groups - you state in your evidence that you can bid for funding from the broader Government fund. Do you intend to do that? I know that certain organisations such as the Urdd, the International Eisteddfod, perhaps, are looking to you for some guidance in this area. So, what are you telling them? Do they want you to bid for more funding?
Welsh: Grêt. Diolch am hynny. Jest o ran y pandemig, yn wahanol i'r elfen cyfryngau a diwylliant, lle mae cronfa benodol wedi cael ei chreu - a dŷn ni wedi clywed y bore yma gan y Gweinidog, Dafydd Elis-Thomas, ynglŷn â sut y mae hwnnw wedi cael ei roi i grwpiau gwahanol - dŷch chi'n dweud yn eich tystiolaeth bod hawl gyda chi i wneud cais am gyllid o'r gronfa hynny, neu o'r gronfa ehangach yn y Llywodraeth. Oes yna fwriad gyda chi i wneud hynny? Dwi'n sicr yn gwybod bod rhai sefydliadau, fel yr Urdd, yr Eisteddfod Ryngwladol, er enghraifft, efallai, yn edrych atoch chi ar gyfer arweiniad yn y maes yma. Beth ydych chi'n ei ddweud iddyn nhw os ydyn nhw eisiau i chi apelio am fwy o arian o'r gronfa hynny?
English: I just have one question, and perhaps I should declare an interest here as a new mother: I think what's been a problem during this pandemic is the lack of some sort of Welsh-medium resource for new mothers. I don't know if you can have discussions with Mudiad Ysgolion Meithrin or other partners, as we are still under lockdown, to provide some sort of resource. The National Childcare Trust do a lot of things through the medium of English and virtually nothing happens through the medium of Welsh. For people such as me and others, a Facebook group has been created - a mother and baby group - because of that gap, and that's been an excellent resource for new mothers. But I do think that there is scope here for an organisation, or for Welsh Government, to do something and I would appeal to you to at least look at this issue to see what can be done.
Welsh: Mae jest gen i un cwestiwn, os yw e'n iawn i mi ddatgan diddordeb o ran bod yn fam newydd: rwy'n credu mai beth sydd wedi bod yn ddiffyg yn ystod y pandemig yma yw rhyw fath o adnodd i famau trwy gyfrwng y Gymraeg. Dwi ddim yn gwybod os ydych chi'n gallu cael trafodaethau gyda Mudiad Ysgolion Meithrin neu bartneriaid eraill i geisio, gan ein bod ni dal mewn sefyllfa o gyfnod clo, rhoi rhyw fath o adnodd at ei gilydd. Mae'r NCT - y National Childcare Trust - yn gwneud lot o bethau trwy gyfrwng y Saesneg ac mae bron i ddim byd yn digwydd trwy gyfrwng y Gymraeg. I bobl fel fi a phobl eraill, mae Facebook grŵp wedi cael ei greu - grŵp mam a'i babi - oherwydd y diffyg hynny, ac mae hwnnw wedi bod yn adnodd grêt i famau newydd. Ond dwi'n credu bod yna le yma i fudiad, neu i Lywodraeth Cymru, i wneud rhywbeth ychwanegol, a byddem yn apelio atoch chi i o leiaf edrych i mewn i'r peth i weld beth sy'n bosib.
English: Well, I can confirm that there is a new six-week programme, which has just started, called 'Fi a fy mabi'. I'm not sure if you're aware of that -
Welsh: Wel, dwi'n gallu cadarnhau bod yna rhaglen newydd o chwe wythnos eisoes wedi dechrau o'r enw, 'Fi a fy mabi'. Dwi ddim yn siŵr os wyt ti'n ymwybodol o hynny -
English: - and that's a programme that provides assistance and support to parents, or prospective parents, in terms of using the Welsh language within the family. So, that's already there. And I'm sure I could send you some more information on that. What that shows is that we do need to ensure that people are aware of what is available. And of course, it is difficult for us as a Government to tell NCT what to do, but there is provision that we have made and what we need to do is ensure that people are aware of it.
Welsh: - ac mae hwnna'n rhaglen sydd yn cynnig help a sesiynau i rieni, neu rieni-i-fod, o ran defnyddio'r Gymraeg yn y teulu. Felly, mae hwnna yn bodoli eisoes, felly rwy'n siŵr y byddem ni'n gallu anfon mwy o wybodaeth atoch chi ynglŷn â hynny. Beth mae hwnnw'n ei ddangos yw bod angen inni sicrhau fod pobl yn ymwybodol o'r deunyddiau sydd ar gael. Wrth gwrs, mae'n anodd i ni fel Llywodraeth i ddweud wrth NCT beth i'w wneud, ond mae yna ddarpariaeth rŷn ni wedi'i gynnig. Felly, beth sydd angen i ni ei wneud yw sicrhau fod pobl yn ymwybodol bod y ddarpariaeth yna.
English: Well, yes, perhaps through health visitors, then. I know it's difficult for them to go out now, but perhaps when they do speak to people on the phone or during visits, they could make parents aware of this because I wasn't aware, but I'm particularly pleased that it is there. Moving on now to Jack Sargeant.
Welsh: Wel, efallai trwy'r ymwelwyr iechyd te, felly. Rwy'n gwybod ei fod yn anodd iddyn nhw fynd mas, ond efallai bod yna ffordd iddyn nhw, pan maen nhw'n siarad efo pobl ar y ffôn neu mewn ymweliadau, allu gwneud mamau neu rieni yn ymwybodol, achos rôn i'n sicr ddim yn ymwybodol, ond rwy'n falch iawn ei fod e yna, yn sicr. Symud ymlaen nawr at Jack Sargeant.
English: Thank you, Chair and good morning, everyone. I'm learning Welsh -
Welsh: Diolch yn fawr, Chair, a bore da, bawb. Rwy'n dysgu Cymraeg -
English: Thanks, Jack, and I hope that you will persevere in your efforts to learn Welsh. We support your efforts, of course.
Welsh: Thanks, Jack, a gobeithio y byddi di'n dyfalbarhau gyda dy ymdrech i ddysgu'r Gymraeg ac rydym i gyd yn cefnogi dy ymdrechion di.